Unreal Engine

Unreal Engine (אנריל אנג'יין) הוא מנוע גרפי המפותח על ידי חברת אפיק גיימס. המנוע יצא לראשונה בשנת 1998 עם יציאתו של משחק היריות בגוף ראשון Unreal, ומאוחר יותר עם עוד מגוון רחב של משחקים אחרים. ל Unreal Engine יכולות גרפיות גבוהות מאז הגרסה הראשונה ונמצא בשימוש של חברות רבות המפתחות משחקי מחשב. הוא נחשב למתחרה העיקרי של המנוע הגרפי Unity. הצגת הבכורה של המנוע הייתה בשנת 1998 שבה הציגו את מנוע Unreal Engine 1 עם המשחק Unreal. מנוע המשחק אנריל, שעל פיתוחו שקדו המפתחים של אפיק ובראשם ג'יימס שמאלץ וקליף בלזינסקי מאז 1994, נראה כגדול המתחרים למנוע Quake של חברת id Software, והמשחק אנריל עצמו נראה כנעלה מבחינה טכנית על כותרי Quake ו־Quake 2 אשר יצאו לשווקים באותו הזמן. המנוע הציג שלל טכנולוגיות חדשות כגון תאורה צבעונית, מערכת פירוט טקסטורות וטקסטורות בשכבות, וכן תמיכה בהאצת תוכנה מתקדמת ביותר יחסית למשחקים מתחרים. הדור הראשון של Unreal Engine שולב עם בינה מלאכותית, ראיה, ,תקשורת נתונים, UnrealScript (שפת סקריפטים ייעודית) וניהול מערכת קבצים לתוך מנוע אחד שלם. Unreal Engine סיפק גרפיקה ממוחשבת מתקדמת והאצת חומרה באמצעות Glide API, שפותח במיוחד עבור כרטיסי המסך Voodoo מבית 3dfx, ומאוחר יותר גם תמיכה בהאצת חומרה ל־OpenGL ו־Direct3D. חלקים גדולים של המשחק היו מיושמים בשפת סקריפטים המותאמת אישית בשם UnrealScript. המנוע Unreal היה גם בעל אפשרות להתאמה אישית לעומת המתחרה העיקרי שלהם Quake 2. הוצאתו של טורניר Unreal סימן צעדים גדולים בביצועי רשת וגם בתמיכת OpenGL ו־Microsoft Direct3D. הגרסה השנייה של המנוע הופיע בשנת 2002 עם המשחק America's Army. הדור הזה הציג קוד ליבה ומנוע עיבוד חדיש לגמרי, בנוסף להצגתו של UnrealEd 2, אשר השתתפה בגרסה הראשונה שלה עם המנוע הראשון, וזמן קצר אחריו יצא UnrealEd 3 יחד עם פיזיקת קארמה SDK. מנוע פיזיקה זה מופעל על פיזיקת Ragdoll, במשחקים Unreal Tournament 2003 וב־Unreal Championship. אלמנטי מנוע אחרים גם מעודכנים, עם אפשרויות משופרות, כמו הוספת תמיכה של המנוע בנינטנדו גיימקיוב ו־Xbox, אם כי תמיכה לקונסולת הפלייסטיישן 2 הוספה כבר ב־Unreal Engine 1. הדור השלישי של המנוע Unreal Engine, שנועד ל־DirectX (גרסאות 9–11 ל־Windows ו־Xbox 360) וגם מערכת ה־OpenGL הכוללים PlayStation 3, Mac OS, Mac OS X, אנדרואיד ושלבים של 3D ל־Adobe Flash Player 11, ל־JavaScript/WebGL, ל־PlayStation Vita ול־Wii U. המפיק של המנוע, תומך בטכניקות מתקדמות, כולל HDRR, תאורה לכל פיקסל וצללים דינמיים. למנוע גם יש הכלים של הגרסאות הקודמות. בחודש אוקטובר 2011, המנוע הועבר לתמיכת Adobe Flash Player 11 באמצעות ממשקי API והאצת חומרה תלת־ממדית. ב־18 באוגוסט 2005, מארק רייק גילה כי הפיתוח של Unreal Engine 4 החל כבר בשנת 2003 ואמור להסתיים עד אמצע שנת 2008, המנוע היה בפיתוח בלעדי על ידי טים סוויני, מנהל טכני והמייסד של Epic Games. זהו הדור השמיני של המנועים הגרפיים. בחודש פברואר 2012, מארק רייק אמר ”אנשים הולכים להיות בהלם מאוחר יותר השנה, כאשר הם יראו את המנוע Unreal Engine 4”, המנוע Unreal Engine 4 נחנך למשתתפים מוגבלים בכנס מפתחי המשחקים 2012, ווידאו של המנוע שמראה מפתח אלן "קמע" וילארד ששוחר לציבור ב־7 ביוני 2012 דרך הטלוויזיה מ־GameTrailers. הדגמה זו נוצרה על מחשב עם שלושה כרטיסי מסך מדגם GeForce GTX 580 וניתן להריץ את המנוע על מחשב GeForce GTX 680. ב-15 ביוני 2020 פורסם דמו ראשוני ל-Unreal Engine 5 שבמהלכו הוצגו שתי טכנולוגיות: Nanite ו-Lumen. הגרסה החדשה כוללת תמיכה בכל המערכות הקיימות כולל קונסולות הדור הבא; פלייסטיישן 5 ו-Xbox Series X/S. המנוע הגרפי שוחרר בגישה מוקדמת ב-26 במאי 2021, והושק רשמית עבור מפתחים ב-5 באפריל 2022. Unreal Development Kit הוא גרסה חופשית (כלומר, גרסה חינמית ללא רישיון) של מנוע SDK, ומתעדכנת עם כל פעם שמושקת גרסה חדשה של המנוע. Source GoldSrc מדיה וקבצים בנושא Unreal Engine בוויקישיתוף אתר האינטרנט הרשמי של Unreal Engine (באנגלית, ביפנית, בסינית ובקוריאנית) Unreal Engine, ברשת החברתית פייסבוק Unreal Engine, ברשת החברתית אקס (טוויטר) Unreal Engine, ברשת החברתית אינסטגרם Unreal Engine, סרטונים בערוץ היוטיוב Unreal Engine, ערוץ באתר Twitch.tv תכונות Unreal Engine 1 (באנגלית) מנוע Unreal Engine 2 ו־2X (באנגלית) סדרת UDK (באנגלית) דף הבית של Unreal Development Kit(הקישור אינו פעיל) (באנגלית) טכנולוגית Unreal (באנגלית) הדרכות על המנוע (באנגלית) רשת המפתחים (באנגלית) Mozilla נותנת Unreal Engine 3 ל־Firefox (באנגלית) Nick Statt, Epic Games announces Unreal Engine 5 with stunning PlayStation 5 demo, The Verge, May 13, 2020. Eddie Makuch, Unreal Engine 5 Gets Stunning Demo With Incredible Graphics, Enters Early Access, GameSpot, May 26, 2021. Brendan Sinclair, Epic launches Unreal Engine 5, April 6, 2022.